b'\n_START_ARTICLE_\nGurbanguly Berdimuhammedov\n_START_SECTION_\nOppvekst\n_START_PARAGRAPH_\nHan ble f\xc3\xb8dt i Badbarad i regionen G\xc3\xb6kdepe Etrap i Ahal s\xc3\xb8r i Sovjetunionen, dagens Turkmenistan.\n_START_SECTION_\nPolitisk karriere\n_START_PARAGRAPH_\nBerdimuhammedov var tidligere president Saparmurat Nijazovs personlige tannlege, og presidenten gav ham stillingen som landet helseminister i 1997. Blant oppgavene Berdimuhammedow ble satt til \xc3\xa5 utf\xc3\xb8re, var \xc3\xa5 stenge alle sykehusene utenfor hovedstaden. Denne og andre helsereformer b\xc3\xa6rer mye av skylden for helseproblemene landet sliter med, med en gjennomsnittlig forventet levealder p\xc3\xa5 bare 58 for menn og 65 \xc3\xa5r for kvinner.\n_START_SECTION_\nSom president\n_START_PARAGRAPH_\nEtter Nijazovs d\xc3\xb8d var det etter konstitusjonen folker\xc3\xa5dets formann \xc3\x96wezgeldi Ata\xc3\xbdev som skulle overta posten som Turkmenistans president, men han ble satt under etterforskning for kriminelle aktiviteter, og Berdimuhammedov kunne overta midlertidig frem til valget som skulle avholdes i februar 2007. Dette valget hadde 6 kandidater, men alle var fra Turkmenistans demokratiske parti som satt ved makten, og oppoisjonens kandidater fikk forbud mot \xc3\xa5 stille. _NEWLINE_Berdimuhammedov har uttalt at han vil fortsette Nijazovs politikk, men utvikle landet videre. Blant annet vil han gi innbyggerne sine ubegrenset tilgang til internett, bedre utdannelse og h\xc3\xb8yere pensjoner.'